A Bizottság határozata
(2002. április 10.)
a 2001/393/EK határozat specifikus kórokozóktól mentes tojások tagsággal nem rendelkező országokból történő behozatalára vonatkozó állatorvosi bizonyítvány tekintetében történő módosításáról
(az értesítés a C(2002) 1374. számú dokumentummal történt)
(EGT vonatkozású szöveg)
(2002/278/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/867/EK bizottsági határozattal [1] módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre [2] és különösen annak 23. cikke (2) bekezdésére, 24. cikke (2) bekezdésére és 27a. cikkére,
mivel:
(1) A 2001/393/EK bizottsági határozat [3] meghatározza a specifikus kórokozóktól mentes tojások harmadik országokból történő behozatalának állat-egészségügyi feltételeit és állatorvosi bizonyítványát, valamint megállapítja azon harmadik országok jegyzékét, amelyekből a tagállamok engedélyezik ilyen tojások behozatalát.
(2) Az állat-egészségügyi bizonyítvány érvényességi idejét öt napban rögzítették.
(3) A szállítási és logisztikai nehézségek problémákat okoztak abban, hogy a kórokozóktól mentes tojásokat az állat-egészségügyi bizonyítvány érvényességének lejárta előtt beszállítsák a tagországokba.
(4) A szállítás során alacsony a termék fertőződésének veszélye, ha azt a 2001/393/EK határozat előírásaival összhangban csomagolják és szállítják. A bizonyítvány érvényességi idejének 15 napra történő meghosszabbítása nem veszélyeztetné az ilyen termék egészségügyi minőségét.
(5) A 2001/393/EK határozatot ezért ennek megfelelően módosítani kell.
(6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/393/EK határozat II. mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. április 10-én.